stanford-oval/wikipedia huggingface dataset:
Harmoninen funktio
Harmonisten funktioiden ominaisuuksia > Singulariteettien poistuvuus

Singulariteetti eli erikoispiste on piste, jossa funktio ei ole määritelty. Singulariteetti on poistuva, jos funktiolla on raja-arvo kyseisessä pisteessä, muussa tapauksessa se on oleellinen.
Samoin kuin analyyttisille, myös harmonisille funktioille pätee seuraava tulos singulariteettien poistuvuudesta.
Jos harmoninen funktio f on määritelty alueessa Ω yhtä pistettä x0 lukuun ottamatta, toisin sanoen alueessa  \scriptstyle \Omega \,\setminus \,\{x_{0}\} of Rn , ja jos funktio lisäksi on rajoitettu, sillä on raja-arvo pisteessä x0 Jos lisäksi funktion määrittelyalue laajennetaan käsittämään myös piste x0 ja sen arvoksi tässä pisteessä määritellään sen raja-arvo, funktio on harmoninen myös tässä pisteessä ja siten koko alueessa Ω.
Harmonisten funktioiden ominaisuuksia > Liouvillen lause

Jos koko  \mathbb {R} :ssa määritelty harmoninen funktio f on joko ylhäältä tai alhaalta rajoitettu, se on vakio. Vastaava Liouvillen lause pätee myös kompleksi­muuttujien analyyttisille funktioille.
Edward Nelson esitti tälle erityisen lyhyen todistuksen, joka perustuu edellä mainittuun keskiarvo-ominaisuuteen.
Olkoon annettu kaksi pistettä. Valitaan kaksi kuula, joiden keskipisteinä ne ovat ja joilla on yhtä suuri säde. Jos säde on tarpeeksi suuri, kuulat ovat suurelta osin päällekkäin, ja toisesta kuulasta toisen ulkopuolella olevan osan tilavuuden suhteellinen osuus koko kuulan tilavuudesta voi olla kuinka pieni tahansa. Koska f on rajoitettu, sen keskiarvot kummassakin kuulassa voivat olla kuinka lähellä toisiaan tahansa, kunhan vain niiden säde valitaan tarpeeksi suureksi, ja täten f:llä on sama arvo missä tahansa kahdessa pisteessä.
Yleistyksiä

Funktio, tai yleisemmin matemaattinen distribuutio, on heikosti harmoninen, jose toteuttaa Laplacen yhtälön
heikossa muodossa. Heikosti harmoninen funktio saa melkein kaikkialla saman arvon kuin jokin vahvasti harmoninen funktio, ja erityisesti se on sileä. Heikosti harmoninen distribuutio on nimenomaisesti vahvasti harmoniseen funktioon liittyvä distribuutio ja näin ollen sekin on sileä. Tämä tulos on nimeltään Weylin lemma.
Laplacen yhtälölle on muitakin heikkoja muotoilua, jotka usein ovat käyttökelpoisia. Yksi niistä on Dirichletin periaate, joka kuvaa Sobolevin avaruuden H1(Ω) harmoniset funktiot funktioina, jotka minimoivat Dirichletin energiaintegraalin
lokaalisten variaatioiden osalta, toisin sanoen kaikkien sellaisten funktioiden   u\in H^{1}(\Omega ) 
osalta, joille J(u) ≤ J(u + v) pätee kaikilla arvoilla  v\in C_{c}^{\infty }(\Omega ), tai yhtäpitävästi kaikilla arvoilla  v\in H_{0}^{1}(\Omega ).
Yleistyksiä > Harmoniset funktiot monistoilla

Harmoniset funktiot voidaan määritellä millä tahansa Riemannin monistolla käyttämällä Laplacen–Beltramin operaattoria Δ. Tässä yhteydessä funktiota sanotaan harmoniseksi, jos
Monet euklidisen avaruuden alueilla määriteltyjä harmonisia funktioita koskevat tulokset pätevät yleisemmässäkin tapauksessa, muun muassa keskiarvoperiaate (geodeettisilla palloilla), maksimi­periaate ja Harnackin epäyhtälö. Keskiarvolausetta lukuun ottamatta nämä ovat helposti todistettavissa yleisiä lineaarisia toisen asteen elliptisiä osittais­differentiaali­yhtälöitä koskevien vastaavien tulosten avulla.
Yleistyksiä > Subharmoniset funktiot

Kaksi kertaa jatkuvasti differentioituvia funktioita, jolle pätee Δf ≥ 0, sanotaan subharmonisiksi. Maksimiperiaate pätee myös
subharmonisille funktioille, monet muut harmonisia funktioita koskevat tulokset sen sijaan eivät. Voidaan osoittaa, että funktio f on
subharmoninen, jos ja vain jos alueella, jossa se on määritelty, jokaisen pallopinnalle on olemassa sellainen harmoninen funktio g, 
että f(x) = g(x) jokaisessa pisteessä x, joka sijaitsee pallon pinnalla, mutta f(x) <= g(x)
jokaisessa pisteessä x, joka sijaitsee pallon sisällä.
Yleistyksiä > Harmoniset muodot

Muuan harmonisten funktioiden teorian yleistys on Riemannin monistoilla määriteltyjen harmonisten muotojen teoria, joka liittyy kohomologian. Harmonisten funktioiden yleistyksiä ovat myös vektoriarvoiset harmoniset funktiot, jotka ovat harmonisia kuvauksia yhdeltä Riemannin monistolta toiselle. Ne ovat samalla Dirichletin yleistetyn energiafunktionaalin kriittisiä pisteitä. Niihin kuuluvat erikois­tapauksena myös harmoniset funktiot, mikä tulos tunnetaan Dirichletin periaatteena. Tällaiset harmoniset kuvaukset esiintyvät minimaalisten pintojen teoriassa. Esimerkiksi Riemannin monistolla käyrät voidaan määritellä kuvauksina joltakin  \mathbb {R} :n väliltä monistolle, ja tällöin kyseessä on harmoninen kuvaus, jos ja vain jos käyrä on geodeettinen viiva.
Yleistyksiä > Monistojen väliset harmoniset kuvaukset

Jos M ja N ovat kaksi Riemannin monistoa, harmoninen kuvaus u : M → N 
määritellään Diricletin energian kriittisenä pisteenä
missä du : TM → TN on u:n differentiaali, ja normin määrittävät M:n ja N:n metriikat tensoritulojen joukossa  T*M ⊗ u−1 TN.
Tärkeitä harmonisten kuvausten erikois­tapauksia ovat minimi­pinnat, jotka ovat juuri pintojen harmonisia upotuksia kolmi­ulotteiseen euklidiseen avaruuteen. Yleisemmin minimaaliset alimonistot ovat monistojen harmonisia upotuksia toisiin. Harmoninen koordinaatisto ovat harmoninen diffeomorfismi monistolta jollekin yhtä moni­ulotteisen euklidisen avaruuden avoimelle alueelle.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Harmonic function
Aiheesta muualla

Encyclopedia of Mathematics: Harmonic Funcktion Springer. Viitattu 5.11.2015.
Wolfram MathWorld: Harmonic Function mathworld.wolfram.com. Viitattu 5.11.2015.
Harmonic Function Theory by S.Axler, Paul Bourdon, and Wade Ramey
Käännös suomeksi
Scaphognathus

| Scaphognatus |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Matelijat Reptilia
Lahko::  Lentoliskot Pterosauria
Alalahko::  Rhamphorhynchoidea
Heimo::  Rhamphorhynchidae
Suku::  Scaphognathus
Laji::  crassirostris
Kaksiosainen nimi
 Scaphognathus crassirostris  (Goldfuss, 1831) 
Infobox OKVirheellinen NIMI-arvo: 
Scaphognathus oli lentolisko, jonka siipien kärkiväli oli 90 cm. Scaphognathus eli myöhäisjurakaudella, 150 miljoonaa vuotta sitten, Euroopassa.
Scaphognathuksen pää oli lyhyt ja kuono varsin tylppä ja pyöristynyt. Pitkiä, pystyjä ja teräväkärkisiä hampaita oli yläleuassa noin 18 ja alaleuassa 10.
Scaphognathus oli ensimmäisiä lentoliskoja, jonka fossiili löydettiin (1831). Osa fossiileista oli peräisin nuorista, keskenkasvuisista yksilöistä. Luista päätellen lentoliskot kasvoivat hyvin nopeasti täysikokoisiksi aikuisiksi, jolloin kasvu pysähtyi. Nykyisin linnut kehittyvät tällä tavoin. Sen sijaan suurin osa matelijoista jatkaa kasvuaan koko ikänsä (joskin kasvuvauhti hidastuu). Scaphognathuksen kallon fossiili osoittaa, että lentoliskojen aivot olivat eläimen kokoon nähden varsin suuret. Sekin on enemmän lintujen kuin matelijoiden ominaisuus.
| --- | --- |
Taksonitunnisteet:  Wikidata: Q132544  Wikispecies: Scaphognathus  GBIF: 3238832  Open Tree of Life: 4947322  Paleobiology Database: 38477
Saurophaganax

| Saurophaganax |
| --- | --- |

 Jurakausi 155,7−150,8 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Osalahko::  †Carnosauria
Yläheimo::  †Allosauroidea
Heimo::  †Allosauridae
Suku::  †Saurophaganax
Laji::  maximus
Kaksiosainen nimi
 † Saurophaganax maximus  Chure, 1995 
Synonyymit
 "Saurophagus" maximus Stovall, 1950 (varattu)  Allosaurus maximus (Stovall, 1950) 
Katso myös
   Saurophaganax Wikispeciesissä   Saurophaganax Commonsissa 
Infobox OKNimi-testi OK: 
Taiteilijan näkemys.
Saurophaganax maximus oli jurakauden lopulla, 155,7–150,8 miljoonaa vuotta sitten Pohjois-Amerikassa elänyt teropodidinosaurus. Se oli suurimmiltaan arviolta 10,5−13 metriä pitkä ja painoi noin kolme tonnia. Saurophaganaxin fossiileja on löydetty Oklahomasta. Jotkut sanovat, että Saurophaganax olisi jättimäinen Allosauruksen laji.
Leon Muggli

| Leon Muggli> Henkilötiedot |
| --- | --- |
Syntynyt: 9. heinäkuuta 2006 (ikä 18) Cham, Sveitsi
Kansalaisuus:   Sveitsi
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  80 kg
Seura
Seura:  EV Zug
Sarja:  National League
Pelaajaura
Pääsarjaura:  2023–
NHL-varaus:  52. varaus, 2024 Washington Capitals
Leon Muggli (s. 9. heinäkuuta 2006 Cham, Sveitsi) on sveitsiläinen jääkiekkoilija. Hänen pelipaikkansa on puolustaja ja hän laukoo vasemmalta. Muggli pelaa kaudella 2024–2025 lainasopimuksella Sveitsin NL-liigassa pelaavassa kasvattajaseurassaan EV Zugissa. Mugglilla on NHL-seura Washington Capitalsin kanssa kauden 2026–2027 loppuun saakka ulottuva tulokassopimus.
Washington Capitals varasi hänet toisella kierroksella 52. varausvuorolla vuoden 2024 NHL:n varaustilaisuudessa. Muggli on pelannut 60 NL:n runkosarjan ottelua. Näissä otteluissa hän on tehnyt kolme maalia ja 13 syöttöä eli yhteensä 16 tehopistettä. Muggli on pelannut 11 NL:n runkosarjan ottelua. Näissä otteluissa hän on tehnyt yhden maalin ja yhden syötön eli kaksi tehopistettä. Uran tlastot päivitetty 6. joulukuuta 2024.
Makrillikalat

| Makrillikalat |
| --- | --- |
 Makrilli (Scomber scombrus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Makrillikalat Scombriformes
Katso myös
   Makrillikalat Wikispeciesissä   Makrillikalat Commonsissa 
Infobox OKNimi-testi OK: 
Makrillikalat (Scombriformes) on viuhkaeväisten (Actinopterygii) kalojen lahko. Siihen kuuluu 57 sukua, jotka kuuluvat yhdeksään heimoon ja seuraaviin kahteen alalahkoon:
Scombroidei – makrillikalat
Stromateoidei – voikalamaiset
Brownsville (Texas)

| Brownsville |
| --- | --- |


 Brownsville
 Koordinaatit: 25°55′49″N, 97°29′4″W 
Valtio:  Yhdysvallat
Osavaltio:   Texas
Piirikunta:  Cameron
Väkiluku (2010):  175 023
Aikavyöhyke:  CST (UTC-6)
 
 www.ci.brownsville.tx.us 
Infobox OKVirheellinen NIMI-arvo: 
Brownsville on kaupunki Texasissa Yhdysvalloissa aivan Meksikon rajalla Rio Granden varrella. Se on Cameronin piirikunnan pääkaupunki. Kaupungissa asui 175 023 ihmistä vuonna 2010.
Vuonna 1845 perustettu Fort Texas sijaitsi alle kilometrin päässä nykykaupungin keskustasta ja Palo Alton taistelu 1846 käytiin viiden mailin päässä. Kaupungin perusti Charles Stillman 13. tammikuuta 1849.
Vuonna 1991 kaupunkiin tuli University of Texas at Brownsville and Texas Southmost Collegen yliopisto.
Aiheesta muualla

Kuvia tai muita tiedostoja aiheesta Brownsville (Texas) Wikimedia Commonsissa
Fiat 8 HP

| Fiat 8 HP |
| --- | --- |

Valmistustiedot
Valmistusmaa:   Italia
Valmistaja:  F.I.A.T. SpA
Valmistusvuodet:  1901–1902
Tuotantomäärä:  80 kpl
Korimalli:  phaeton
Muotoilija:  Aristide Faccioli
Seuraaja:  Fiat 12 HP
Tekniset tiedot
Moottori:  R2
Iskutilavuus:  1 082 cm³
Mitat
Massa:  1 000 kg
Pituus:  2 810 mm
Akseliväli:  1 750 mm
Leveys:  1 450 mm
Korkeus:  1 620 mm
Fiat 8 HP 1901
Fiat 8 HP on italialaisen ajoneuvovalmistaja Fabbrica Italiana Automobili Torino SpA:n (F.I.A.T.) vuosina 1901–1902 valmistama automalli.
Fiat 8 HP:n rakenne oli niin sanotun Système Panhard -konfiguraation mukaisesti järjestetty, eli phaeton-korisen auton moottori oli edessä, sen jatkeena vaihdelaatikko ja veto takapyörille. Järjestyksestä käytetään myös nimitystä klassinen rakenne.
Iskutilavuudeltaan 1,1-litrainen, kaksisylinterinen moottori tuotti tehoa 10 hevosvoimaa (bhp) / 800 r/min. Voima välitettiin taka-akselille kolmeportaisen vaihteiston kautta. Auton tyhjäpaino oli noin 1 000 kiloa ja huippunopeus 45 km/h. Mallia valmistettiin 80 kappaletta.
FFS

FFS on lyhenne ja tarkoittaa ainakin seuraavia:
Sveitsin valtiollisen rautatieyhtiön (SBB-CFF-FFS) italiankielisen nimen Ferrovie federali svizzere lyhenne on FFS
Turkistuottajat Oyj:n tanskalainen tytäryhtiö FFS International A/S
Suomen säädöskokoelman ruotsinkielisen nimen Finlands författningssamling lyhenne
FFS, Franz Ferdinandin ja Sparksin yhteisalbumi vuodelta 2015
Kasvojen naisellistamisleikkauksen englanninkielisen nimen Facial Feminization Surgery lyhenne on FFS
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”FFS”, voi hakea sivunnimihaulla, laajalla sivunnimihaulla tai tekstihaulla.
Musta pilvi

Musta pilvi (engl. The Black Cloud) on vuonna 1957 ilmestynyt romaani, jonka kirjoitti brittiläinen astrofyysikko Fred Hoyle (1915–2001). Se kertoo suunnattoman suuresta älykkäästä kaasupilvestä, joka ilmestyy aurinkokuntaan ja uhkaa tuhota elämän maapallolla peittäessään auringon. Kertomus alkaa, kun norjalainen tähtitieteilijä teleskooppeineen näkee merkillisen mustan täplän Orionin tähtikuviossa. Tarina sijoittuu vuoteen 1964 eli romaanin ilmestymisajan kannalta lähitulevaisuuteen.
Kirja ilmestyi suomeksi vuonna 1961 Mirja Tolsan kääntämänä ja Kariston kustantamana. Toinen painos ilmestyi 1985. Kirja on jännitysromaani ja yhteiskuntasatiiri.
Evoluutiobiologi Richard Dawkinsin mielestä kirja on "kaikkien aikojen parhaita science fiction -romaaneja".
Mirhavoitelu

Mirhavoitelu (tai myös mirhalla voitelu, kr. χρίσμα, ven. миропомазание) on ortodoksisen kirkon sakramentti eli mysteerio.
Mirhallaselvennä voitelu suoritetaan yleensä kasteen jälkeen. Se suoritetaan myös silloin, kun ortodoksiseen kirkkoon liittyvä on kastettu jossain muussa kristillisessä kirkkokunnassa hyväksytyllä tavalla. Silloin siis ei enää kasteta liittyvää uudelleen.
Mirhalla voitelu on kasteen mysteerion vahvistaminen ja vastaa läntisen perinteen konfirmaatiota. Voitelussa pappi tekee pienellä sudilla kastettavan otsaan, silmiin, sieraimiin, suulle, korville, rinnalle, käsille ja jaloille pienen ristin mirhalla lausuen joka kerran ristin tehdessään:
” Pyhän Hengen lahjan sinetti. Amen.”
Mirhavoitelu täydennetään pikkulapsilla erillisellä seurakuntaan ottamisella; aikuisena liitetyille ei ottamista yleensä toimiteta - ellei kastettu sitä erikseen pyydä. Harvinaista ja oikeastaan poikkeuksellista sellainen on.
Mirhavoitelu suoritetaan vain protestanttisista kirkoista, kristillisistä lahkoista tai kristillisyyden ulkopuolelta tuleville, roomalaiskatolisuudesta siirtyville sitä ei suoriteta lähde?, koska sakramentti on yhteinen molemmille katolisille kirkoille.
Kreikan ortodoksinen kirkko tosin harjoittaa uudelleen kastamista ja mirhavoitelua - jopa muista ortodoksisista kirkoista tuleville, mutta kyseessä on pitkälti paikallinen omavaltaisuus.
Aiheesta muualla

Mirhalla voitelu / Ortodoksi.net (Arkistoitu – Internet Archive)
Persianlahden arabimaiden yhteistyöneuvosto

| Persianlahden arabimaiden yhteistyöneuvosto> مجلس التعاون لدول الخليج الفارسی |
| --- | --- |

 Jäsenvaltioiden sijainti.
Perustettu:  25. toukokuuta 1981
Päämaja:  Riad, Saudi-Arabia
Jäsenet:  6 jäsenvaltiota
Viralliset kielet:  arabia
Pääsihteeri:   Nayef Falah M. Al-Hajraf 
Aiheesta muualla
Sivusto
Infobox OKNimi-testi OK: 
Persianlahden arabimaiden yhteistyöneuvosto (arab. مجلس التعاون لدول الخليج الفارسی‎) on yhteistyöneuvosto ja kuuden Persianlahden arabivaltion kauppaliitto. Se perustettiin 25. toukokuuta 1981.
Jäsenvaltiot

Bahrain
Kuwait
Oman
Saudi-Arabia
Qatar
Yhdistyneet arabiemiraatit
Jordania, Jemen ja Marokko neuvottelevat liittyvästä yhteisneuvoston jäseniksi.
Tavoitteita

yhtenäistää lainsäädäntöä ja ohjeistoja
edistää tuotekehitystä
perustaa tutkimuskeskuksia
aloittaa yhteistyöhankkeita
rohkaista yksityisen sektorin yhteistyötä
vahvistaa kansojen välisiä siteitä
ylläpitää sotilasyhteistyötä (ulkorajojen valvonta: Saudi Arabia, Kuwait ja Irak) – Peninsula Shield, vahvuus vuoden 2006 lopussa 7 000 miestä
perustaa yhteisvaluutta khaleeji vuoteen 2010 mennessä; vuonna 2009 tavoitteeksi otettiin kuitenkin vuosi 2013
Pääsihteerit

| Pääsihteeri | Virka-aika | Valtio |
| --- | --- | --- |
| Abdullah Bishara | 26. toukokuuta 1981 – huhtikuu 1993 |  Kuwait |
| Fahim bin Sultan al-Qasimi | huhtikuu 1993 – huhtikuu 1996 |  Yhdistyneet arabiemiraatit |
| Jamil bin Ibrahim al-Hujailan | huhtikuu  1996 – 31. maaliskuuta 2002 |  Saudi-Arabia |
| AbdulRahman bin Hamad al-Attiyah | 1. huhtikuuta 2002 – 31. maaliskuuta 2011 |  Qatar |
| Abdullatif bin Rashid Al-Zayani | 1. huhtikuuta 2011 – 31. tammikuuta 2020 |  Bahrain |
| Nayef Falah Mubarak Al Hajraf | 31. tammikuuta 2020 – |  Yhdistyneet arabiemiraatit |
Toimenpiteitä

Gulf Standards Organization 1982
suunta kohti yhteismarkkinoita 1983–2002, tulliliitto 2003 –, yhteismarkkinat 2008
Gulf Investment Corporation 1984
yhteinen patenttilainsäädäntö 1992, yhteinen patenttitoimisto 1998
MSCI GCC 50 -indeksi, alueen 50 suurinta pörssinoteerattua yhtiötä sisältävä osakeindeksi 2006
yhteinen ajokortti 2009
Aiheesta muualla

Kuvia tai muita tiedostoja aiheesta Persianlahden arabimaiden yhteistyöneuvosto Wikimedia Commonsissa
Persianlahden arabimaiden yhteistyöneuvoston verkkosivut (arabiaksi, englanniksi)
Samotherium

| Samotherium |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Kirahvieläimet Giraffidae
Suku::  Samotherium  Major, 1888
Lajit
 S. africanum Churcher, 1970  S. boissieri Forsyth-Major, 1889 (tyyppi)  S. major Bohlin, 1926  S. neumayri Rodler and Weithofer, 1890  S. sinense Bohlin, 1926 
Katso myös
   Samotherium Wikispeciesissä   Samotherium Commonsissa 
Infobox OKNimi-testi OK: 
Samotherium on sukupuuttoon kuollut kirahvieläinsuku. Suku eli Afrikan ja Euraasian tasangoilla myöhäiseltä mioseenilta varhaiselle pleistoseenille 10–5 miljoonaa vuotta sitten.
Ulkonäkö ja käyttäytyminen

Samotheriumilla oli lyhyt kaula ja kaksi ”sarvea” pään päällä. Se kasvoi kolme metriä korkeaksi ja puoli tonnia painavaksi. Sillä oli lehmämäinen kuono, jolla se söi ruohoa puiden lehtien sijaan. Sillä oli laihat jalat kuten nykyiselläkin kirahvilla.
Samotherium major (keskellä) verrattuna okapiin ja kirahviin
Samotherium major ja kaksi S. boisseria
Käännös suomeksi
Elina Kero

| Elina Kero> Henkilötiedot |
| --- | --- |
Syntynyt: 16. lokakuuta 1982 (ikä 42)
Kansalaisuus:   Suomi
Amerikkalaisen jalkapallon pelaaja
Pelipaikka:  tukimies
Pelaajaura
Seurat:  Jyväskylä Jaguars   Kouvola Indians   GS Demons   Helsinki Wolverines
Pääsarjaura:  2008–2019
| Mitalit> Maa:  Suomi.Naisten amerikkalainen jalkapallo.MM-kilpailut  | Mitalit> Maa:  Suomi.Naisten amerikkalainen jalkapallo.MM-kilpailut  | Mitalit> Maa:  Suomi.Naisten amerikkalainen jalkapallo.MM-kilpailut  | Maa:  Suomi> Naisten amerikkalainen jalkapallo. |
| --- | --- | --- | --- |
|  Pronssia | Ruotsi 2010 | amerikkalainen jalkapallo |  |
|  Pronssia | Suomi 2013 | amerikkalainen jalkapallo |  |
| EM-kilpailut  | EM-kilpailut  | EM-kilpailut  |  |
|  Kultaa | Espanja 2015 | amerikkalainen jalkapallo |  |
|  Kultaa | Iso-Britannia 2019 | amerikkalainen jalkapallo |  |
Elina Kero (s. 16. lokakuuta 1982) on suomalainen amerikkalaisen jalkapallon pelaaja. Hän on pelipaikaltaan tukimies. Kero pelasi Suomen pääsarjoissa yhteensä 16 kautta vuosina 2008–2016.
Kero aloitti uransa Jyväskylä Jaguarsissa vuonna 2008, kun naiset ensi kertaa pelasivat amerikkalaista jalkapalloa nykyisessä pelimuodossaan. Sen jälkeen hän on pelannut Kouvola Indiansin riveissä vuonna 2009, GS Demonsissa 2010–2016 ja Helsinki Wolverinesissa 2017–2019. Suomen maajoukkueessa hän pelasi vuodesta 2008 asti.
Kero on valmentanut tyttöjen U19-maajoukkuetta, miesten korkeakoulusarjassa pelaavaa Aalto Predatorsia. sekä Naisten Vaahteraliigassa pelaavaa Helsinki Wolverines Ladies -joukkuetta.
Kerolle on myönnetty Suomen Amerikkalaisen Jalkapallon Liiton pronssinen ansiomerkki vuonna 2015.
Erik Segerstedt

| Erik Segerstedt |
| --- | --- |
 Erik Segerstedt esiintymässä Karlstadissa, Ruotsissa toukokuussa 2008.
Henkilötiedot
Syntynyt: 20. huhtikuuta 1983 (ikä 41) Uddevalla, Ruotsi
Muusikko
Laulukielet:  englanti
Aktiivisena:  2006-
Tyylilajit:  pop, rock
Yhtyeet:  E.M.D.
Levy-yhtiöt:  Sony BMG
Aiheesta muualla
www.eriksegerstedt.se
  [ Muokkaa Wikidatassa ] [ ohje ]  
Erik Segerstedt (s. 20. huhtikuuta 1983 Uddevalla, Ruotsi) on ruotsalainen laulaja, joka kuuluu E.M.D.-yhtyeeseen. Hän tuli tunnetuksi sijoituttuaan toiseksi Idol-laulukilpailussa vuonna 2006.
Idol-menestyksensä ansiosta Segerstedt allekirjoitti levytyssopimuksen Sony BMG:n kanssa ja hänen ensimmäinen albuminsa A Different Shade julkaistiin 21. helmikuuta 2007. Albumi nousi Ruotsin albumilistalla suoraan toiselle sijalle ja pysyi siinä kaksi viikkoa. Ensimmäinen single albumilta oli Andreas Carlssonin kirjoittama I Can't Say I'm Sorry, joka nousi Ruotsin singlelistan kärkipaikalle. Samana vuonna Segerstedt perusti yhdessä Danny Saucedon ja Mattias Andréassonin kanssa E.M.D.-yhtyeen. Yhtyeen perustamisenkin jälkeen Segerstedt on julkaissut yhden soolosinglen, Saturday Night, vuonna 2009.
Diskografia > Albumit

A Different Shade (2007)
Diskografia > Singlet

I Can't Say I'm Sorry (2007)
How Did We Change (2007)
Saturday Night (2009)
| Auktoriteettitunnisteet  |
| --- | --- |
Kansainväliset:  ISNI 
Taiteenala:  MusicBrainz 
Muut:  Europeana
Johanna II (Burgundi)

| Jeanne II |
| --- | --- |
 Jeanne, Ranskan kuningatar, Jacques Le Boucq 1573
Ranskan kuningatar
Valtakausi:  1316–1330
Burgundin kreivitär
Valtakausi:  1303–1330
Edeltäjä:  Otto IV
Artois'n kreivitär
Valtakausi:  1229–1330
Edeltäjä:  Mahaut

Syntynyt:  n. 1278-1291
Kuollut:  1330 (ikä noin 39) Roye-en-Artois, Somme, Ranskan kuningaskunta
Hautapaikka:  Couvent des Cordeliers'n luostarin kirkko, Pariisi
Puoliso:  Filip V Pitkä
Lapset:  Jeanne  Marguerite Isabelle   Blanche   Louis
Suku:  Ivrea (Ascarides)
Isä:  Otto IV, Burgundin kreivi
Äiti:  Mahaut, Artois'n kreivitär
Uskonto:  roomalaiskatolilaisuus
Johanna II (ransk. Jeanne II); (n. 1287/1291– 21. tammikuuta 1330 Roye-en-Artois, Ranskan kuningaskunta) oli Burgundin ja Artois'n kreivitär omalla oikeudellaan (suo jure), josta tuli Filip V:n puolisona Ranskan ja Navarran kuningatar vuosiksi 1316–1322.
Suku

Jeanne II:sta tuli Burgundin kreivitär maaliskuussa 1303 isänsä, Burgundin kreivi Otto IV:n (n. 1248–1303) kuoltua. Hänen äitinsä kreivitär Mahaut toimi sijaishallitsijana vuoteen 1315 asti. Marraskuussa 1329 hänestä tuli myös Artois’n kreivitär äitinsä, kreivitär Mahaut'n (Mathilde, 1268–1329) kuoltua. Hän oli vanhempiensa vanhin tytär, nuorempi sisar oli Blanche de Bourgogne (n.1296–1326) ja veli Robert (n. 1300–1317), joka oli menettänyt perintöoikeutensa jo vuonna 1295 sisarensa Jeannen avioliiton myötäjäisten hyväksi.